CELEX: 42012X0107(02)
Language: hu
Date: 2012-01-07 00:00:00
Title: Az Egyesült Nemzetek Szervezete Európai Gazdasági Bizottsága (ENSZ EGB) 23. számú előírásának 2010. évi módosítása – Egységes rendelkezések a gépjárművekre és pótkocsijaikra felszerelt tolatólámpák jóváhagyásáról

7.1.2012   
            
            
               HU
            
            
               Az Európai Unió Hivatalos Lapja
            
            
               L 4/18
            
         A nemzetközi közjog értelmében jogi hatállyal kizárólag az ENSZ–EGB eredeti szövegei rendelkeznek. Ennek az előírásnak a státusa és hatálybalépésének időpontja az ENSZ–EGB TRANS/WP.29/343 sz. státusdokumentumának legutóbbi változatában ellenőrizhető a következő weboldalon:
   http://www.unece.org/trans/main/wp29/wp29wgs/wp29gen/wp29fdocstts.html
   Az Egyesült Nemzetek Szervezete Európai Gazdasági Bizottsága (ENSZ EGB) 23. számú előírásának 2010. évi módosítása – Egységes rendelkezések a gépjárművekre és pótkocsijaikra felszerelt tolatólámpák jóváhagyásáról
   A Hivatalos Lapban kihirdetett (HL L 148., 2010.6.12., 34. o.) 23. számú előírás módosítása
   Az előírás tartalmazza a következőket:
   Az előírás eredeti változatának 16. kiegészítése – hatálybalépés dátuma: 2010. december 9.
   Az előírás eredeti változatának 17. kiegészítése – hatálybalépés dátuma: 2011. június 23.
   
      A tartalomjegyzék módosítása
   
   A tartalomjegyzék a következőképpen módosul:
   
      „…
      MELLÉKLETEK
      
                  1. melléklet –
               
               Értesítés tolatólámpák adott típusa jóváhagyásának megadásáról, kiterjesztéséről, elutasításáról, visszavonásáról, vagy gyártása végleges leállításáról, a 23. sz. előírás szerint
            
                  2. melléklet –
               
               Példák a jóváhagyási jelek elrendezésére
            
                  3. melléklet –
               
               Fénytani mérések
            
                  4. melléklet –
               
               A gyártásmegfelelőség ellenőrzésére szolgáló eljárásokra vonatkozó minimális követelmények
            
                  5. melléklet –
               
               A hatósági mintavételre vonatkozó minimális követelmények”
            
   
      Az előírás fő szövegének módosítása
   
   A szöveg a következő új 5.3.3. szakasszal egészül ki:
   
      
                  „5.3.3.
               
               
                  A fényforrásmodul kialakításának olyannak kell lennie, hogy a fényforrás, szerszámmal vagy anélkül, mechanikusan ne legyen felcserélhető más jóváhagyott cserélhető fényforrással.”
               
            
   A 8. szakasz a következőképpen módosul:
   
      „8.   A KIBOCSÁTOTT FÉNY SZÍNE
      A 3. melléklet 2. szakaszában meghatározott fényeloszlási mezőn belül a kibocsátott fény színének fehérnek kell lennie. A színtani jellemzőket az előírás 7. szakaszában leírt mérési eljárással kell ellenőrizni. Ezen a területen kívül a szín éles változása nem megengedett.
      A nem cserélhető fényforrással felszerelt lámpák (izzólámpák és egyebek) esetében azonban a színtani jellemzőket a lámpában lévő fényforrásokkal kell ellenőrizni az előírás 7.1. szakaszának idevágó alpontjai szerint.”
   
   A 9.2. szakasz a következőképpen módosul:
   
      
                  „9.2.
               
               
                  A gyártásmegfelelőség ellenőrzési eljárásaira vonatkozó, az előírás 4. mellékletében megállapított minimumkövetelményeknek teljesülniük kell.”
               
            
   A 9.3. szakasz a következőképp módosul:
   
      
                  „9.3.
               
               
                  A hatósági mintavételre vonatkozó, az előírás 5. mellékletében megállapított minimumkövetelményeknek teljesülniük kell.”
               
            
   
      A mellékletek módosítása
   
   A 4. mellékletet el kell hagyni.
   A (korábbi) 5. melléklet a 4. melléklet lesz.
   Az (új) 4. mellékletben a 2.5. szakasz a következőképpen módosul:
   
      „2.5.   Elfogadhatósági kritériumok
      A gyártó feladata, hogy a vizsgálati eredmények statisztikai elemzését elvégezze, valamint az illetékes hatósággal egyetértésben elfogadhatósági kritériumokat állapítson meg a termékeire az ezen előírás 9.1. szakaszában meghatározott, a termékek megfelelőségének ellenőrzésére vonatkozó követelmények teljesítése érdekében.
      Az elfogadhatósági kritériumokat úgy kell meghatározni, hogy 95 %-os megbízhatósági szinten legalább 0,95 legyen annak valószínűsége, hogy a termék megfelelőnek bizonyul az 5. mellékletben leírt szúrópróba (első mintavétel) során.”
   
   A (korábbi) 6. melléklet az 5. melléklet lesz.